РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 5 / 25.02.2021 г.

ИЗБОРИ ЗА НАРОДНО СЪБРАНИЕ

На 25 ФЕВРУАРИ 2021 г. от 18:00 часа се проведе заседание на Районната избирателна комисия Благоевград, при следния

Д н е в е н р е д:

1. Проекти на решения:

* Поправка на техническа грешка в решение на РИК.

1. Доклад по писма:

* назначаване на секционните комисии;
* регистрация на кандидатските листи;
* процеса на ваксинация на членовете на СИК.

1. Проект на решение за изпращане на писмо до ЦИК относно начина на изплащане възнаграждения на членовете на РИК, които пътуват.
2. Проект на решение за писмо до ЦИК относно методически указания на комисията за работа със секционните протоколи.
3. Разни.

ПРИСЪСТВАХА: Мартин Бусаров, Йордан Симонски, Вилислав Балев, Галена Манова-Узунова, Антоанета Богданова, Мартин Лалев, Антоанета Кръстева, Тина Кълбова, Стоян Христов, Валентин Бошкилов, Емилия Десподска, Иван Бусаров, Мартин Бориков, Мустафа Сирачки, Живко Янев,Светослава Тезриянова-Михайлова, Емил Тодоров

ОТСЪСТВАЩИ: Елена Панчева, Стоян Терзийски,

Заседанието бе открито в 18:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

В залата влизат Елена Панчева и Стоян Терзийски

Членовете стават 19

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 19 членове, от които »ЗА» 19 , »ПРОТИВ» няма.

Дневният ред е приет.

По точка 1 от дневния ред

М. Бусаров: Колеги, при преглед днес с Ай-ти специалиста в раздела ,,Секции” на нашата информационна система, установихме, че в Община Гоце Делчев вместо до № 42 сме формирали единен номер на секция до № 41. Предлагам вземем решение, с което да поправим тази техническа грешка в Решение №16-НС/23.02.2021 г. на РИК 01 Благоевград

М. Бусаров: Колеги предлагам Ви проект за решение с №17-НС/25.02.2021 г.

РЕШЕНИЕ   
 № 17-НС  
Благоевград, 25.02.2021

ОТНОСНО: поправка на техническа грешка в Решение №16-НС/23.02.2021г. на РИК 01 Благоевград относно формиране на единни номера на избирателните секции в изборен район 01-Благоевградски в изборите за народни представители на 04 април 2021 г.

1. На основание чл.72, ал.1,т.1 от Изборния кодекс и във връзка с №  1974-НС от  02.02.2021г. на Централната избирателна комисия , при спазване на законоустановения кворум, Районната избирателна комисия-Благоевград

**РЕШИ:**

* 1. Допуска поправка  на техническа грешка в Решение №16-НС/23.02.2021г. на РИК 01 Благоевград относно формиране на единни номера на избирателните секции в изборен район 01-Благоевградски в изборите за народни представители на 04 април 2021 г. като в т.I-4 вместо „4. Община Гоце Делчев: от 01 11 00 001 до 01 11 00 041 вкл.; да се чете : „4. Община Гоце Делчев: от 01 11 00 001 до 01 11 00 022вкл. и от 01 11 00 024  до  01 11 00 042 вкл.;“

 Решението бе взето единодушно в 18,15 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

По точка 2 от дневния ред

М. Бусаров: Колеги по т. 2 от дневния ред – доклад по писма, ще обобщя по-важното, което е пристигнало последните 3 дни при нас и какво се случва със входящата кореспонденция в РИК 01 - Благоевград. Водим една бих казал агресивна и динамична кореспонденция с РЗИ - Благоевград. Звъним с нашите технически сътрудници на членовете на СИК, които искат да се ваксинират и им организираме ваксинирането. Днес с г-н Симонски и с техническите сътрудници сме прозвънили на около 100 човека. Днес ваксинираха около 30 човека, утре са около 46 членовете, които ще се ваксинират. Уведомили сме секретарите по общините, ще има и мобилни екипи, които ще пътуват. Ваксинирахме и Ай-ти специалистите на РИК и техническите сътрудници, които желаят, т.е., членовете на РИК и помощните екипи са обхванати. На следващо място по отношение на секциите, около половин час преди да започнем заседанието пристигна от Община Гърмен по електронната поща на exel формат един файл за промяна състава на СИК. Възложил съм на Ай-ти специалиста ни да извърши проверка в системата и да докладва след заседанието какво има като грешки, за да може да се изкоментира със секретаря и отговорните членове за Община Гърмен за отстраняване на тези грешки, било неверни ЕГН или сгрешени имена. Предстои да видим какво има като резултат от проверката, за да изчистим всичко и реално да бъдат генерирани правилни удостоверения за секциите. В петък, събота и неделя очакваме от всички общини, така както прозвъняхме онзи ден, да пристигнат на хартиен и електронен носител преписките. Ще ви помоля тези, които са дежурни от колегите сутрин в петък и следобед, събота сутрин и следобед и неделя, да проявят активност и да прегледат внесените преписки, не просто да видят дали има всички документи, а да се погрижат заедно с Ай-ти специалистите да минат на проверка през системата и ако нещо трябва да се отстранява до понеделник да са се чули със секретарите на общините, за да се отстранят тези грешки.

Стоян Терзийски: В събота и неделя охрана няма в сградата и няма да може да се спазва пропусквателният режим до 3 човека, за това трябва от нас да има долу на входа човек.

Мартин Бусаров: да, техническите сътрудници, които са дежурни ще организират начина на работа.

Мартин Бусаров: Колеги, по отношение на листите, нямаме още нито една листа за регистрация. В петък, събота, неделя и понеделник ще дойдат листите. Ай-ти специалистите знаят какво да попълват в регистрите. Членовете на РИК, които са дежурни и ще приемат листите за регистрация, преглеждат документите, ако установят някакви нередности дават указания за отстраняването им, завеждат ги в регистъра и във входящия дневник на РИК и минават на проверка кандидатските листи вече с една таблица в ЦИК. Тази година не е наше задължение да правим ние проверката, просто ще изпратим данните, но проверявайте дали имат три имена и ЕГН и дали всички данни от декларацията съответстват на това, което ни се подава. Сверявайте информацията.

По точка 3 от дневния ред.

Мартин Бусаров: Колеги, в следващата точка от нашия дневен ред предлагам да направим ново писмено запитване с изх. № до ЦИК по отношение заплащане възнагражденията на колегите от РИК, които пътуват. Дали ще се заплаща удвоената стойност на билетите или стойността на горивото, което отчитате с касови бележи, защото наближава краят на месеца, трябва да има завеждане на база и превеждане към нашите сметки, за да не ощетяваме колегите, които пътуват, трябва да сме го изчистили този въпрос. Предлагам Ви и мисля, че няма две мнения да изготвим и изпратим едно писмо до ЦИК със секретаря на РИК, текста съм го съгласувал със счетоводителя какво точно да ни отговорят от счетоводството на ЦИК, реално какво трябва да се представя, за да се изплаща както трябва.

Предлагам да приемем Протоколно решение №1/25.02.2021г. :

Председател и Секретар на РИК 01 да изпратят писмо до ЦИК с въпроси относно начина на изплащане на възнагражденията за пътуващите колеги от РИК.

М.Бусаров:

КОлеги гласуваме протоколно решение:

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме протоколно решение №1-НС/25.02.2021г.

По т. 4 от дневния ред

М. Бусаров: Колеги предлагам Ви да изпратим още едно писмо до ЦИК, относно методически указания на комисията за работа със секционните протоколи. ЦИК трябва да направи методически указания на СИК, и трябва да поискаме разбираеми указания как трябва да се попълва и какво трябва да се внимава по време на работа с протоколите и евентуално, ако се наложи някъде по протокола нещо да се коригира, за да може ние да го получим и на нашето обучение като тръгнем да обучаваме да наблягаме на това, за да избегнем грешките по протоколите, а не ние да си измисляме какво трябва да бъде и да даваме някакви указания, за това трябва да поискаме да ни укажат още от сега да го изчистим и да се движим напред във времето. В тази връзка трябва едно писмо да изпратим до колегите от ЦИК, със следния текст: във връзка с нашият дългогодишна практика сме забелязали, че се допускат много грешки в протоколите в поле ,,Преференции” и в поле ,,Недействителни бюлетини”, моля във Вашите методически указания, които ще разработите да ни дадете по-подробни обяснения относно начина на работа със сгрешения резултат. И в случай, че счетете за необходимо да направите съответните корекции в изборните книжа. Защото знаете какво става в изборната нощ, има и грешки.

Предлагам да приемем Протоколно решение №2/25.02.2021г. :

Председател и Секретар на РИК 01 да изпратят писмо до ЦИК относно методически указания на комисията за работа със секционните протоколи.

М.Бусаров:

КОлеги гласуваме протоколно решение:

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме протоколно решение №2-НС/25.02.2021г.

Точка 5 от дневния ред:

М. Бусаров: Колеги за дежурствата, ако не сте попълнили графика за петък, събота и неделя, да го попълните. Г-н Симонски има задължението да организира дежурствата.

Пристъпва се към попълване на графика за дежурствата.

Стоян Христов: Има питане от общинските администрации относно ваксинирането на общинските служители. На всички е ясно, че в активната фаза по подготовката на изборите, основната тежест пада на общините. Те просто нямат идея хората, които са свързани с подготовката на изборите как и по какъв начин ще бъдат ваксинирани.

Мартин Бусаров: Приемате ли да изпратим и едно писмо до Директора на РЗИ-Благоевград да укаже на РИК 01-Благоевград, следва ли да се подават имената на хората от общините за ваксинация, дали на този етап заедно с членовете от СИК или по някой друг ред.

Елена Панчева: Във връзка с ваксинирането има запитване от общините дали имаме някаква яснота как ще се извърши имунизацията по места.

Мартин Бусаров: Имунизацията по места ще се извърши с мобилни екипи. Ще има писмо от РЗИ с подробни указания как, по какъв начин и кога ще се извършат имунизациите.

Йордан Симонски: Колеги, предлагам отговорниците по общини да си поемат функциите, да прозвънят на Секретарите на Общините, за да помогнат организацията и улеснят процеса по ваксинацията на членовете на СИК.

Колеги, изчерпахме дневния ред. Закривам заседанието на РИК

Председател : Секретар:

Мартин Бусаров Галена Манова - Узунова

==================================================================================